Document ID: 32011R0214

KOMISSION ASETUS (EU) N:o 214/2011,
annettu 3 päivänä maaliskuuta 2011,
vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EY) N:o 689/2008 liitteiden I ja V muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 22 artiklan 4 kohdan,
sekä katsoo seuraavaa:
(1)
Asetuksella (EY) N:o 689/2008 pannaan täytäntöön kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehty Rotterdamin yleissopimus, joka allekirjoitettiin 11 päivänä syyskuuta 1998 ja jonka yhteisö hyväksyi neuvoston päätöksellä 2003/106/EY (2).
(2)
Asetuksen (EY) N:o 689/2008 liitettä I olisi muutettava, jotta voidaan ottaa huomioon ne tiettyjen kemikaalien osalta toteutetut sääntelytoimet, jotka perustuvat kasvinsuojeluaineiden markkinoille saattamisesta 15 päivänä heinäkuuta 1991 annettuun neuvoston direktiiviin 91/414/ETY (3), biosidituotteiden markkinoille saattamisesta 16 päivänä helmikuuta 1998 annettuun Euroopan parlamentin ja neuvoston direktiiviin 98/8/EY (4) sekä kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annettuun Euroopan parlamentin ja neuvoston asetukseen (EY) N:o 1907/2006 (5).
(3)
Asetuksen (EY) N:o 689/2008 liitettä V olisi muutettava, jotta voidaan ottaa huomioon päätökset, jotka on tehty tiettyjen kemikaalien osalta Tukholmassa 22 päivänä toukokuuta 2001 allekirjoitetun pysyviä orgaanisia yhdisteitä koskevan yleissopimuksen, jäljempänä ’Tukholman yleissopimus’, ja jonka yhteisö hyväksyi neuvoston päätöksellä 2006/507/EY (6), perusteella, ja sääntelytoimet, jotka näiden kemikaalien osalta on toteutettu pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 (7) perusteella. Liitettä V olisi myös muutettava, jotta voidaan ottaa huomioon sääntelytoimet, jotka on toteutettu tiettyjen muiden kemikaalien kuin pysyvien orgaanisten yhdisteiden viennin kieltämiseksi.
(4)
Aineita difenyyliamiini, triatsoksidi ja triflumuroni ei ole sisällytetty tehoaineina direktiivin 91/414/ETY liitteeseen I sillä seurauksella, että näiden tehoaineiden käyttö torjunta-aineissa on kielletty; tästä syystä ne olisi lisättävä asetuksen (EY) N:o 689/2008 liitteessä I olevien 1 ja 2 osien kemikaalien luetteloihin. Koska on jätetty uusia hakemuksia, jotka edellyttävät uusia päätöksiä aineiden sisällyttämisestä direktiiviin 91/414/ETY liitteeseen I, lisäystä asetuksen (EY) N:o 689/2008 liitteessä I olevassa 2 osassa olevien kemikaalien luetteloon ei pitäisi tehdä ennen kuin näiden kemikaalien tilanteesta on annettu uusi päätös.
(5)
Aineita bifentriini ja metaami ei ole sisällytetty tehoaineina direktiivin 91/414/ETY liitteeseen I; siltä osin kuin on kyse direktiivistä 98/8/EY nämä aineet on tunnistettu ja ilmoitettu arviointia varten. Tämän johdosta näiden tehoaineiden käyttöä torjunta-aineissa on ankarasti rajoitettu, koska molemman aineen käyttö on melkein kokonaan kielletty huolimatta siitä, että ne on sallittu jäsenvaltioissa, kunnes direktiivin 98/8/EY mukainen päätös on annettu. Sen vuoksi on asianmukaista lisätä bifentriini ja metaami kemikaalien luetteloon, joka sisältyy asetuksen (EY) N:o 689/2008 liitteessä I olevaan 1 ja 2 osan kemikaalien luetteloon. Koska on jätetty uusia hakemuksia, jotka edellyttävät uusia päätöksiä aineiden sisällyttämisestä direktiiviin 91/414/ETY liitteeseen I, lisäystä asetuksen (EY) N:o 689/2008 liitteessä I olevassa 2 osassa olevaan kemikaalien luetteloon ei pitäisi tehdä ennen kuin näiden kemikaalien tilanteesta on annettu uusi päätös.
(6)
Ainetta karbosulfaani ei ole sisällytetty tehoaineena direktiivin 91/414/ETY liitteeseen I sillä seurauksella, että karbosulfaanin käyttö torjunta-aineissa on kielletty; tästä syystä se olisi lisättävä asetuksen (EY) N:o 689/2008 liitteessä I olevien 1 ja 2 osien kemikaalien luetteloihin. Toimet karbosulfaanin lisäämiseksi liitteessä I olevaan 2 osaan keskeytettiin, koska oli tehty uusi hakemus sisällyttämisestä direktiivin 91/414/ETY liitteeseen I ja tämä hakemus oli jätetty yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (8) 13 artiklan mukaisesti. Hakija on peruuttanut tämän uuden hakemuksen, minkä johdosta ei ole enää perustetta keskeyttää toimia aineen lisäämiseksi liitteessä I olevaan 2 osaan. Sen vuoksi aine karbosulfaani olisi lisättävä asetuksen (EY) N:o 689/2008 liitteessä I olevan 2 osan kemikaalien luetteloon.
(7)
Ainetta trifluraliini ei ole sisällytetty tehoaineena direktiivin 91/414/ETY liitteeseen I sillä seurauksella, että trifluraliinin käyttö torjunta-aineissa on kielletty; tästä syystä se olisi lisättävä asetuksen (EY) N:o 689/2008 liitteessä I olevien 1 ja 2 osien kemikaalien luetteloihin. Toimet kyseisten aineiden lisäämiseksi liitteessä I olevaan 2 osaan keskeytettiin, koska oli tehty uusi hakemus sisällyttämisestä direktiivin 91/414/ETY liitteeseen I ja tämä hakemus oli jätetty asetuksen (EY) N:o 33/2008 13 artiklan mukaisesti. Tämän uuden hakemuksen jälkeen päätettiin uudelleen, ettei ainetta trifluraliini sisällytetä tehoaineena direktiivin 91/414/ETY liitteeseen I sillä seurauksella, että trifluraliinin käyttö torjunta-aineissa on edelleen kielletty, minkä johdosta ei ole enää perustetta keskeyttää toimia aineen lisäämiseksi liitteessä I olevaan 2 osaan. Tämän vuoksi aine trifluraliini olisi lisättävä asetuksen (EY) N:o 689/2008 liitteessä I olevassa 2 osassa esitettyyn kemikaalien luetteloon.
(8)
Ainetta klortaalidimetyyli ei ole sisällytetty tehoaineena direktiivin 91/414/ETY liitteeseen I sillä seurauksella, että klortaalidimetyylin käyttö torjunta-aineissa on kielletty; tästä syystä se olisi lisättävä asetuksen (EY) N:o 689/2008 liitteessä I olevien 1 ja 2 osien kemikaalien luetteloihin.
(9)
Kemikaalit klordekoni, heksabromibifenyyli, heksakloorisykloheksaanit, lindaani ja pentabromidifenyylieetteri lisätään asetuksen (EY) N:o 689/2008 liitteessä V olevan 1 osan luetteloon kemikaaleista, joiden vienti on kielletty. Sen vuoksi ei ole enää tarpeen pitää näitä kemikaaleja mainitun asetuksen liitteessä I olevassa 1 ja 2 osassa, ja niitä koskevat merkinnät olisi poistettava.
(10)
Kemikaalit heksabromibifenyyli, heksakloorisykloheksaani (HCH) ja lindaani mainitaan jo asetuksen (EY) N:o 689/2008 liitteessä I olevassa 3 osassa. Niiden lisääminen mainitun asetuksen liitteessä V olevaan 1 osaan olisi sen vuoksi otettava huomioon liitteessä I olevassa 3 osassa.
(11)
Pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteiden I ja III muuttamisesta 24 päivänä elokuuta 2010 annetulla komission asetuksella (EU) N:o 757/2010 (9) pannaan täytäntöön Tukholman yleissopimuksen perusteella tehdyt päätökset siitä, että klordekoni, pentaklooribentseeni, heksabromibifenyyli, heksakloorisykloheksaanit, lindaani, tetrabromidifenyylieetteri, pentabromidifenyylieetteri, heksabromidifenyylieetteri ja heptabromidifenyylieetteri luetellaan Tukholman yleissopimuksen liitteessä A olevassa 1 osassa, lisäämällä kyseiset kemikaalit asetuksen (EY) N:o 850/2004 liitteessä I olevaan A osaan. Kyseiset tehoaineet olisi sen vuoksi lisättävä asetuksen (EY) N:o 689/2008 liitteessä V olevaan 1 osaan.
(12)
Metallisen elohopean ja tiettyjen elohopeayhdisteiden ja -seosten viennin kieltämisestä sekä metallisen elohopean turvallisesta varastoinnista 22 päivänä lokakuuta 2008 annetussa Euroopan parlamentin ja neuvoston asetuksessa (EY) N:o 1102/2008 (10) kielletään metallisen elohopean ja tiettyjen elohopeayhdisteiden ja -seosten vienti Euroopan unionista kolmansiin maihin. Kyseiset kemikaalit olisi sen vuoksi lisättävä asetuksen (EY) N:o 689/2008 liitteessä V olevaan 2 osaan. Lisäksi elohopeayhdisteitä koskevaa merkintää liitteessä I olevassa 1 osassa olisi muutettava, jotta se vastaisi tiettyjen elohopeayhdisteiden vientikieltoa ja elohopeayhdisteiden tämänhetkistä tilannetta direktiivin 98/8/EY mukaisesti.
(13)
Sen vuoksi asetuksen (EY) N:o 689/2008 liitteitä I ja V olisi muutettava.
(14)
Jotta jäsenvaltioille ja teollisuudelle jää riittävästi aikaa tämän asetuksen täytäntöönpanemiseksi tarvittavien toimenpiteiden toteuttamiseksi, tämän asetuksen soveltamista olisi lykättävä.
(15)
Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetus (EY) N:o 689/2008 seuraavasti:
1)
muutetaan liite I tämän asetuksen liitteen I mukaisesti;
2)
muutetaan liite V tämän asetuksen liitteen II mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä toukokuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä maaliskuuta 2011.

Labels: 20
3
1
6